หาหมอ ดูแลผิวให้ถูกวิธี ลดรอยแผลเป็นจากสิว ปรับเปลี่ยนวิถีชีวิต
วิธีรักษาสิวซีสต์แบบเห็นผลเร็วทันใจที่สุด ก็คือตรวจรักษากับคุณหมอที่เชี่ยวชาญเฉพาะทางด้านโรคผิวหนัง คุณหมอผิวหนังจะจ่ายยาให้ หรือรักษาด้วยวิธีการอื่นที่ไม่ต้องผ่า ไม่เจ็บตัว  ถ้าไม่เคยหาหมอผิวหนังมาก่อน ลองปรึกษาคุณหมอโรคทั่วไปที่หาเป็นประจำดู เผื่อจะช่วยโอนเคสให้ได้ ไม่ก็ลองแวะไปสอบถามที่คลินิกแถวบ้าน หรือค้นหาหมอผิวหนังดังๆ ดีๆ จากในเน็ต ต้องแจ้งคุณหมอผิวหนังก่อน ถ้าตั้งครรภ์หรือให้นมอยู่ ขั้นตอนนี้ คุณหมอจะเจาะสิวซีสต์ด้วยเข็ม ซึ่งเป็นวิธีรักษาสิวซีสต์ที่เห็นผลเร็วทันใจที่สุด ถ้าคุณหมอเป็นคนทำ ก็สบายใจได้ว่าจะช่วยบรรเทาอาการปวด บวม และไม่ทิ้งรอยแผลเป็นไว้  ห้ามเจาะหรือบีบสิวซีสต์เองเด็ดขาด ต้องอยู่ในการดูแลของคุณหมอผู้เชี่ยวชาญเท่านั้น เพราะถ้าสิวแตกจะติดเชื้อหรือเกิดแผลเป็นได้ ในบางเคส คุณหมอจะฉีดยาที่สิวซีสต์แทน ยาปฏิชีวนะจะไปฆ่าแบคทีเรียที่เป็นต้นเหตุของสิว โดยคุณหมอผิวหนังจะจ่ายยาให้กินทุกวัน หรือเป็นครีมทาสิวแทน ย้ำว่าต้องเป็นยาที่คุณหมอสั่งเท่านั้น  ผลข้างเคียงของยาปฏิชีวนะก็เช่น ผิวไหม้ง่ายเพราะไวต่อแสงแดดขึ้น กินเยอะก็ตับพัง รวมถึงเป็นอันตรายต่อทารกในครรภ์ กินยาตามเวลาและปริมาณที่เหมาะสม ตามที่คุณหมอสั่ง ยาเรตินอยด์ (retinoids) จะช่วยให้รูขุมขนหายอุดตัน ทำให้ยาตัวอื่นซึมเข้าไปจัดการกับแบคทีเรียอันเป็นสาเหตุของสิวได้มากขึ้น วิธีใช้คือทาเรตินอยด์ที่ใบหน้าวันละ 1 ครั้ง  ส่วนใหญ่คุณหมอผิวหนังต้องเป็นคนจ่ายเรตินอยด์ให้ แต่จริงๆ แบบที่ตัวยาเจือจางหน่อยก็มีขายทั่วไป เพียงแต่ไม่เห็นผลเท่ายาของหมอ ขอให้สงวนเรตินอยด์ไว้ใช้กับสิวเคสที่รุนแรงปานกลางถึงมาก และในกรณีที่วิธีอื่นใช้ไม่ได้ผลเท่านั้น ตัวอย่างยาเรตินอยด์สำหรับทาก็เช่น Adapalene, Tazarotene และ Tretinoin ทายาเรตินอยด์แล้ว ตอนแรกสิวอาจจะดูแย่ลง แล้วค่อยดีขึ้นทีหลัง ซึ่งก็ต้องรอ 2 - 3 อาทิตย์ก่อนถึงจะเห็นผลชัดเจน ปรึกษาคุณหมอเรื่องผลข้างเคียงที่พบได้ เช่น ผิวไหม้แดดง่ายขึ้น หน้าแห้ง แดง หรือผิวลอก ถ้าใช้วิธีอื่นแล้วไม่ได้ผล ก็ต้องใช้ยาเรตินอยด์แบบกิน เช่น isotretinoin (หรือ Accutane) โดยอยู่ในความควบคุมของคุณหมอผิวหนัง  Isotretinoin ใช้แล้วอาจเกิดผลข้างเคียงรุนแรง เช่น ซึมเศร้า คลอดลูกออกมาพิการ แท้ง หูหนวก หรือเป็นโรคลำไส้และอื่นๆ ถือเป็นยาที่แรงมาก คุณหมอเลยไม่แนะนำให้ใช้ เว้นแต่จะเป็นสิวซีสต์ที่อันตรายจริงๆ ที่มีสิวก็เพราะฮอร์โมนในร่างกาย เพราะงั้นถ้ากินยาคุมหรือยายับยั้งฮอร์โมนแอนโดรเจน (anti-androgen) ก็จะช่วยได้ ลองปรึกษาคุณหมอเรื่องใช้ยาช่วยบรรเทาอาการดู ถ้าเป็นสิวซีสต์แบบเจ็บปวดมากหรืออันตราย  แน่นอนว่าต้องมีผลข้างเคียง เช่น รอบเดือนผิดปกติ อ่อนเพลีย วิงเวียน และกดเจ็บบริเวณเต้านม ถ้าคุณอยู่ในกลุ่มเสี่ยงหรือมีประวัติเคยความดันโลหิตสูง เป็นโรคหลอดเลือดสมอง โรคหัวใจ มีลิ่มเลือด หรือมะเร็งเต้านม คุณหมอจะไม่แนะนำให้รักษาด้วยฮอร์โมน ปกติเลเซอร์ใช้รักษาแผลเป็น เพราะงั้นก็ใช้รักษาสิวได้ด้วย โดยเป็นการจี้ถุงน้ำ ต่อมไขมัน (sebaceous gland) หรือการฆ่าแบคทีเรียด้วยออกซิเจนเข้มข้น ถ้าเป็นสิวซีสต์แบบอาการหนักปานกลางถึงหนักมาก ก็อาจต้องรักษาหลายครั้งอย่างต่อเนื่องในระยะเวลา 1 เดือน แต่ส่วนใหญ่จะเริ่มเห็นความแตกต่างตั้งแต่ครั้งแรกที่รักษาเลย benzoyl peroxide ช่วยรักษาสิวโดยขจัดน้ำมันส่วนเกินและแบคทีเรีย ใช้ล้างหน้าเช้า-เย็น โดยล้างหน้าด้วยน้ำเปล่า ลง cleanser แล้วค่อยล้างน้ำให้สะอาดอีกที จากนั้นซับให้แห้งด้วยผ้าขนหนูนุ่มๆ สะอาดๆ  ถ้าแต่งหน้า ก็ต้องล้างเครื่องสำอางให้หมดจดก่อน แล้วค่อยล้างหน้า โดยใช้น้ำยาหรือแผ่นเช็ดทำความสะอาด จะได้ไม่เหลือคราบเครื่องสำอางตกค้าง คุณหาซื้อผลิตภัณฑ์ล้างหน้าหรือ cleanser ที่มี benzoyl peroxide ได้ตามร้านขายยาและเครื่องสำอาง หรือห้างสรรพสินค้าทั่วไปได้เลย โทนเนอร์จะช่วยขจัดสิ่งสกปรกที่ยังอาจตกค้างแถมรักษาและป้องกันสิว ให้ใช้สำลีแผ่นชุบโทนเนอร์แล้วเช็ดหน้าเบาๆ  กรดซาลิไซลิกช่วยแก้และป้องกันรูขุมขนอุดตัน ถ้าตั้งครรภ์อยู่ ให้เปลี่ยนไปใช้ผลิตภัณฑ์ที่มีกรด azelaic แทน เพราะปลอดภัยกับหญิงตั้งครรภ์มากกว่า แต่จริงๆ กรดซาลิไซลิกก็ไม่ได้อันตรายมากนัก ยังไงปรึกษาคุณหมอจะดีที่สุด พอหน้าสะอาดแล้ว ให้ทาสิวด้วยครีมหรือเจล benzoyl peroxide จะช่วยให้สิวหายเร็วขึ้น หาซื้อได้ทั้งที่คลินิกหมอผิวหนังและตามร้านขายยาและเครื่องสำอาง หลังล้างหน้าและขจัดน้ำมันส่วนเกินไปแล้ว ผิวเราต้องการมอยส์เจอไรเซอร์ทดแทน โดยเลือกที่ไม่ทำให้รูขุมขนอุดตัน ลองสังเกตที่ฉลากจะเขียนว่า “non-comedogenic” ส่วนผสมที่พบบ่อยในมอยส์เจอไรเซอร์แบบ non-comedogenic คือกรดไฮยาลูรอนิค กลีเซอริน และว่านหางจระเข้ บางทีมันก็อดใจไม่ไหว แต่บอกเลยว่าอย่าพยายามแตะต้องสิวหรือใบหน้าเลยจะดีกว่า เพราะทำสิวซีสต์อักเสบได้ จะยิ่งแดงและระคายเคืองกว่าเดิม ที่สำคัญคือเสี่ยงเกิดแผลเป็น  นั่งทับมือซะเลย ถ้ารู้ตัวว่าเผลอแตะหน้าแน่ ไม่ก็เบี่ยงเบนความสนใจ โดยเคี้ยวหมากฝรั่ง ไปเดินเล่น หรือบีบลูกบอลนุ่มๆ คลายเครียด สิวซีสต์จะบีบยากกว่าสิวปกติ พอคุณยิ่งเค้นก็เลยยิ่งอักเสบ นอกจากเจ็บแล้วจะทิ้งแผลเป็นไว้แน่นอน เป็นสิวซีสต์แล้วมักทิ้งแผลเป็นไว้ให้ดูต่างหน้า เพราะเกิดการติดเชื้อในเนื้อเยื่อส่วนลึกจนสูญเสียคอลลาเจน ส่วนจะรักษาแผลเป็นด้วยวิธีไหนให้เห็นผล ก็แล้วแต่ลักษณะของแผลเป็นที่มี เช่น  Hypertrophic scars - แผลเป็นที่ผิวหนังบริเวณนั้นจะนูนขึ้นมา ต้องทาครีมยารักษา Atrophic scars - แผลเป็นชนิดหลุมและรูตื้นๆ ต้องลอกหน้า (peels) กรอหน้า (dermabrasion) หรือใช้เลเซอร์ Boxcar-shaped scars - แผลเป็นตื้นแต่กว้าง ขอบไม่เรียบ ต้องใช้เลเซอร์ กรอหน้า หรือผ่าตัดลดขนาด (excision) Ice pick-shaped scars - แผลเป็นแคบแต่ลึก ต้องใช้เลเซอร์ กรอหน้า หรือผ่าตัดลดขนาด ถึงจะเห็นผล โดยแตะๆ ที่แผลเป็นทุกวัน จะช่วยให้ยุบหรือจางลงได้ ถ้าแผลเป็นบวม แดง นูนจะเห็นผลเป็นพิเศษ มีหลายแบบเลยที่ช่วยให้แผลเป็นจากสิวจางลงได้ ส่วนใหญ่จะมีส่วนผสมอย่าง ไฮโดรควิโนน (hydroquinone) กรดโคจิก (kojic acid) อาร์บูติน (arbutin) หรือสารสกัดจากชะเอมเทศ  ครีมพวกนี้หาซื้อได้ตามร้านขายยาและเครื่องสำอาง หรือห้างสรรพสินค้าทั่วไป ใช้ทาแผลเป็นจากสิว 1 - 2 ครั้งต่อวัน ถ้าเป็นแผลเป็นนูนหรือแดงจะเห็นผลเป็นพิเศษ chemical peels คือการใช้สารเคมีหรือกรดบางอย่างที่ค่อนข้างแรง ลอกผิวหนังชั้นบนสุดออกไป ทำให้รอยแผลเป็นดูจางลง ตื้นขึ้น เรียกว่าเห็นผลทันใจ โดยคุณหมอจะทาสารเคมีที่เป็นกรดนี้ให้บางๆ ทั่วหน้าคุณ  สารเคมีที่นิยมใช้ลอกหน้าก็เช่น กรดไกลโคลิก กรดซาลิไซลิก และกรดไตรคลอโรอะซิติก (Trichloroacetic acid (TCA)) ต้องทาครีมกันแดดเสมอหลังลอกหน้าแล้ว เพราะผิวจะบอบบาง ไหม้แดดง่ายมาก ตอนลอกหน้าอาจจะรู้สึกแสบร้อนหรือระคายเคืองบ้าง แต่ถ้าเจ็บเกินทนให้รีบบอกคุณหมอ อาการข้างเคียงของการใช้สารเคมีแรงๆ นอกจากหน้าลอกแล้วก็เช่น บวมและแดง แต่ปกติคุณหมอจะมีโลชั่นช่วยบรรเทาอาการให้  จริงๆ บางกรณีก็ทำขั้นตอนลอกหน้าเองได้ที่บ้าน โดยใช้สารเคมีที่เจือจางกว่า แต่ก็ต้องทำอย่างระมัดระวัง ที่สำคัญคือต้องปรึกษาคุณหมอผิวหนังก่อน dermabrasion คือการใช้แปรงลวดกรอเอาผิวหนังชั้นบนสุดออกไป ทั้งสิวและริ้วรอยจะหายไป ส่วนแผลเป็นลึกๆ ก็ตื้นขึ้นจนจางลง  ถ้าใครผิวเข้ม การกรอหน้าอาจส่งผลให้สีผิวเปลี่ยนแปลงได้ ถ้ากลัวว่าการกรอหน้าปกติจะรุนแรงเกินไป ลองกรอหน้าแบบ microdermabrasion แทน โดยคุณหมอผิวหนังจะพ่นผงคริสตัลใส่ผิวหนังชั้นบน แล้วดูดกลับขึ้นมาพร้อมเซลล์ผิวที่ตายแล้ว เลยทำให้ไม่รุนแรงเท่าการกรอหน้าตามปกติ โดยเลเซอร์จะทำลายผิวชั้นนอกหรือหนังกำพร้า (epidermis) แล้วแผ่ความร้อนลงไปในชั้นผิวหนังด้านใต้ (หนังแท้) ตอนผิวหนังฟื้นตัว รอยแผลเป็นก็จะหายหรือจางลง บางเคสก็ต้องฉายซ้ำหลายทีกว่าแผลเป็นจะดีขึ้น ปกติจะไม่ใช่ผ่าตัดใหญ่ แต่เป็น punch excision คือตัดหลุมสิวออกแล้วเย็บปิด หรือปลูกถ่ายผิวหนังทดแทน (skin graft) อีกวิธีคือใช้เข็มจิ้มคลายเส้นใยกล้ามเนื้อใต้ผิวหนัง อาหารการกินก็เป็นปัจจัยที่ทำให้เกิดสิวได้ ถ้ากินอาหารที่มีค่าดัชนีน้ำตาลต่ำ จะช่วยบรรเทาอาการต่างๆ จากสิวได้ อาหารที่ควรกินเยอะๆ ก็เช่น โฮลเกรน (ธัญพืชเต็มเมล็ด) ถั่ว และผักต่างๆ พยายามลดคาร์โบไฮเดรตแปรรูป ข้าว/ขนมปังขาว พาสต้า ผลิตภัณฑ์นม และน้ำตาลขัดสี  แทนที่จะดื่มน้ำอัดลมหรือน้ำผลไม้หวานๆ ก็เปลี่ยนไปดื่มน้ำเปล่าหรือชาสมุนไพรแทนเวลาคอแห้ง ระวังผลิตภัณฑ์นมเป็นพิเศษ เพราะบางคนกินแล้วเป็นสิวหนักกว่าเดิม ผู้ใหญ่ที่สูบบุหรี่ประจำ ระวังสิวขึ้นหรือเป็นเยอะกว่าเดิม ถ้าอยากเลิกสูบบุหรี่ ลองปรึกษาคุณหมอดู เพราะจะมียากินหรือแผ่นแปะให้เลิกบุหรี่ได้ง่ายขึ้น ถ้าดื่มแอลกอฮอล์เป็นประจำแล้วมีสิวซีสต์ ต้องรีบลดปริมาณลง ถ้าเป็นผู้ชายก็ไม่ควรดื่มเกิน 2 แก้วต่อวัน ส่วนผู้หญิงให้ดื่มไม่เกิน 1 แก้ว . เครียดแล้วสิวเห่อแน่นอน โดยเฉพาะผู้ชาย จริงอยู่ว่าความเครียดมันไม่เข้าใครออกใคร แต่ขอให้ลองใช้เทคนิคผ่อนคลายความเครียดดู จะได้ไม่เครียดเกินพิกัดจนมีปัญหาสุขภาพ  ออกกำลังกายก็ช่วยได้ ง่ายที่สุดก็คือเดินไปมาหรือยืดเหยียดร่างกาย ลองนั่งสมาธิสงบจิตใจดู แล้วชีวิตจะดี๊ดี ถ้าวันไหนเรียนหนักหรืองานยุ่งจริงๆ ขอแค่ปลีกตัวมานั่งสมาธิสัก 5 นาทีก็พอ เช่น ตอนพักกลางวัน ถ้าภาระหน้าที่ประดังประเดเกินรับมือ ให้หยุดตั้งสติ หายใจเข้า-ออกลึกๆ สัก 10 วินาที อะไรๆ ก็ดีขึ้นได้ นอนหลับพักผ่อนให้ได้วันละ 7 - 9 ชั่วโมง เพราะถ้าอดนอนจะเครียดหนักกว่าเดิม ทีนี้ละสิวบุก!
หาหมอผิวหนัง. ให้คุณหมอช่วยเจาะหนองสิวซีสต์. ใช้ยาปฏิชีวนะที่คุณหมอจ่ายให้. ทาเรตินอยด์. กินยาเรตินอยด์ ถ้าเป็นสิวซีสต์ขั้นหนัก. ถ้าเป็นผู้หญิง คุณหมออาจแนะนำให้รักษาด้วยฮอร์โมน. ใช้เลเซอร์จี้สิวซีสต์. ล้างหน้าวันละ 2 ครั้ง ด้วยผลิตภัณฑ์ล้างหน้าหรือ cleanser ที่มี benzoyl peroxide. ใช้โทนเนอร์ที่มีกรดซาลิไซลิก (salicylic acid) หลังล้างหน้าเสร็จ. ทาสิวด้วย benzoyl peroxide. ล้างหน้าแล้วต้องใช้มอยส์เจอไรเซอร์ทุกครั้ง โดยเลือกที่ไม่อุดตันรูขุมขน (non-comedogenic). อย่าแตะต้องหรือคุ้ยแคะแกะเกาสิว. สำรวจแผลเป็นจากสิว. ทาครีมยาคอร์ติโซน (cortisone) ลดการอักเสบของแผลเป็นนูน. ทาครีมลดรอยแผลเป็น (fading creams). ลอกหน้าด้วยสารเคมีตามสปาหรือคลินิกแพทย์ผิวหนัง. กรอหน้าที่สปาหรือคลินิกแพทย์ผิวหนัง. ลบรอยแผลเป็นด้วยเลเซอร์. ผ่าตัดรักษารอยโรคหรือแผลเป็นขนาดใหญ่. กินอาหารที่มีดัชนีน้ำตาลต่ำ (low-glycemic). เลิกสูบบุหรี่. ลดละเลิกแอลกอฮอล์. คลายเครียด
https://www.wikihow.com/Get-Rid-of-Acne-Cysts-Fast https://www.wikihow.com/Get-Rid-of-Acne-Cysts-Fast https://www.wikihow.com/Get-Rid-of-Acne-Cysts-Fast https://www.wikihow.com/Get-Rid-of-Acne-Cysts-Fast
Treating the Acne Medically Developing a Daily Skincare Routine Reducing Acne Scars Adjusting Your Lifestyle